proxectonos/corpus_dominio_legal_administrativo_tmp huggingface dataset:
EXTRACTO da Orde do 6 de xullo de 2020 pola que se establecen as bases reguladoras das axudas para a contratación de técnicos e técnicas especialistas en organismos intermedios para o asesoramento a empresas en situacións conxunturais provocadas polo escenario económico do COVID-19, financiadas polo Fondo Social Europeo no marco do programa operativo FSE Galicia 2014-2020 (código de procedemento TR332C).
Consellería de Economía, Emprego e Industria — III. Outras disposicións — 09/07/2020

BDNS (Identif.): 514292.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios destas axudas os organismos intermedios, entendendo por tales:
– Asociacións empresariais sectoriais ou intersectoriais, e de carácter tecnolóxico.
– Consellos reguladores de denominacións de orixe protexidas, de indicacións xeográficas protexidas e de agricultura ecolóxica.
– Agrupacións industriais empresariais (con personalidade xurídica propia, sen ánimo de lucro e domiciliadas en Galicia) que representen un colectivo de empresas galegas.
– Clústers empresariais.
– Asociacións de persoas autónomas.
Segundo.
Obxecto
Facilitar ás pemes e micropemes un asesoramento específico en materias relacionadas con necesidades xurdidas ao fío do escenario socioeconómico do COVID-19 mediante a contratación por conta allea de persoas técnicas superiores e profesionais especialistas en organismos intermedios.
Terceiro.
Bases reguladoras
Orde do 6 de xullo de 2020 pola que se establecen as bases reguladoras das axudas para a contratación de técnicos e técnicas especialistas en organismos intermedios para o asesoramento a empresas en situacións conxunturais provocadas polo escenario económico do COVID-19, financiadas polo Fondo Social Europeo no marco do programa operativo FSE Galicia 2014-2020 (código de procedemento TR332C).
Cuarto.
Importe
A orde de convocatoria ten un importe de 8.000.000 euros.
Quinta.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación da presente orde no
Diario Oficial de Galicia
.
Santiago de Compostela, 6 de xullo de 2020
EXTRACTO da Orde do 12 de marzo de 2020 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2018/19 (código de procedemento ED311B).
Consellería de Educación, Universidade e Formación Profesional — III. Outras disposicións — 08/07/2020

BDNS (Identif.): 514200.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións.
(http://www.pap.minhap.gob.es/bdnstrans/index):
Primeiro.
Persoas beneficiarias
Alumnado que cursase estudos de formación profesional de grao superior en 2018/19 (presencial ou a distancia) nalgún centro educativo da Comunidade Autónoma de Galicia e rematase en 2019, cunha cualificación final do ciclo formativo igual ou superior a 8,50.
Segundo.
Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2018/19 na Comunidade Autónoma de Galicia e rematou en 2019. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro.
Bases reguladoras
Orde EDU/2128/2011, do 15 de xullo (BOE de 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación (código de procedemento ED311B).
Cuarto.
Importe
23 premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 19.550 €, que non poderán exceder os 850 € por premio.
Quinto.
Prazo de presentación de solicitudes
O prazo de presentación de solicitudes será dun mes desde o día seguinte ao da publicación desta orde no
Diario Oficial de Galicia
.
Santiago de Compostela, 12 de marzo de 2020
EXTRACTO da Orde do 18 de xuño de 2020 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2020 (código de procedemento PL400A).
Consellería de Cultura e Turismo — III. Outras disposicións — 16/07/2020

BDNS (Identif.): 515635.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Entidades beneficiarias
1. As entidades locais de Galicia, excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral de Política Lingüística e que será a receptora da asignación económica.
Segundo.
Obxecto
O obxecto desta orde é aprobar as bases e convocar as axudas, en réxime de concorrencia competitiva, destinadas a fomentar a prestación dun servizo lingüístico, mediante o mantemento ou reforzamento dos existentes para o ano 2020, en concellos ou en agrupamento de concellos con poboación igual ou superior aos 3.000 habitantes (código de procedemento administrativo PL400A).
Terceiro.
Bases reguladoras
Orde do 18 de xuño de 2020 pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede á súa convocatoria para o ano 2020 (código de procedemento PL400A).
Publicadas no
Diario Oficial de Galicia
.
Cuarto.
Contía
Importe total da convocatoria: 100.000 euros.
Quinto.
Prazo de presentación de solicitudes
Un mes contado desde o día seguinte ao da publicación da Orde do 18 de xuño de 2020 no
Diario Oficial de Galicia
.
Santiago de Compostela, 18 de xuño de 2020
ORDE do 25 de xuño de 2020 pola que se autoriza a inclusión da Escola de Música de Agolada (Pontevedra) no rexistro de escolas de música e danza da Comunidade Autónoma de Galicia.
Consellería de Educación, Universidade e Formación Profesional — III. Outras disposicións — 16/07/2020

A representante da Asociación de Amigos da Banda de Música Municipal Agolada solicita a inscrición da Escola de Música de Agolada, no rexistro de escolas de música e danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Artigo 1.
Inscrición no rexistro de escolas de música
Autorizar a inclusión no rexistro de escolas de música e danza da Comunidade Autónoma de Galicia da escola de música que se sinala:
Denominación: Escola de Música de Agolada.
Provincia: Pontevedra.
Concello: Agolada.
Localidade: Ferreiroa (San Pedro).
Código postal: 36520.
Enderezo: polígono industrial de Merlín, Casa Amarela, s/n.
Código do centro: 36025074.
Titular: Asociación de Amigos da Banda de Música Municipal de Agolada.
Artigo 2.
Réxime xurídico
Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Artigo 3.
Modificación da autorización
O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
,
segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de xuño de 2020
ORDE do 12 de xuño de 2020 pola que se dá publicidade da relación de postos de traballo do profesorado de relixión.
Consellería de Educación, Universidade e Formación Profesional — III. Outras disposicións — 23/06/2020

Mediante a Orde do 14 de setembro de 2012 (DOG do 28 de setembro) dáselle publicidade á relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Educación, Universidade e Formación Profesional.
Desde esa data producíronse xubilacións e baixas por outros motivos no profesorado de relixión que se foron cubrindo con adscricións temporais, curso a curso, do persoal laboral indefinido docente e, cando isto non era posible, co nomeamento de persoal laboral temporal.
Resultando aconsellable proceder a aprobar unha relación de postos de traballo do profesorado de relixión, a conselleira de Educación, Universidade e Formación Profesional
Artigo 1.
Relación de postos de traballo
Publícase a relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Educación, Universidade e Formación Profesional (anexos I, II e III).
Artigo 2.
Relación de profesorado desprazado por falta de horario
Publícase a relación do persoal laboral indefinido docente desprazado por falta de horario (anexo IV).
A este persoal asignaríaselle un destino provisional por curso académico ata que obteña un destino definitivo por concurso de traslados.
Artigo 3.
Efectividade
Esta nova relación de postos de traballo entrará en vigor o día 1 de setembro de 2020.
Disposición derradeira única
Queda derrogada a Orde do 14 de setembro de 2012 pola que se dá publicidade á relación de postos de traballo do profesorado de relixión.
Santiago de Compostela, 12 de xuño de 2020
RESOLUCIÓN do 16 de xuño de 2020 pola que se dá publicidade dos convenios de colaboración subscritos no terceiro cuadrimestre do exercicio 2019.
Instituto Galego de Promoción Económica — III. Outras disposicións — 25/06/2020

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no
Diario Oficial de Galicia
unha relación dos convenios de colaboración asinados.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no terceiro cuadrimestre do exercicio 2019, que se anexa a esta resolución.
Santiago de Compostela, 16 de xuño de 2020
EXTRACTO da Orde do 15 de xuño de 2020 pola que se amplía a dotación orzamentaria da Orde do 20 de maio de 2020 pola que se establece o réxime de axudas á apicultura e se convocan para o ano 2020 (códigos de procedemento MR506A e MR506B).
Consellería do Medio Rural — III. Outras disposicións — 25/06/2020

BDNS (Identif.): 507210.
De conformidade co previsto no artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro
1. A dotación orzamentaria prevista para as axudas á apicultura convocadas para o ano 2020, de acordo coa Orde do 20 de maio de 2020 (DOG núm. 101, do 27 de maio), increméntase no importe de cento vinte mil seiscentos sesenta e seis euros con sesenta céntimos (120.666,60 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 20 de maio de 2020.
Santiago de Compostela, 15 de xuño de 2020
ORDE do 15 de xuño de 2020 pola que se amplía a dotación orzamentaria da Orde do 20 de maio de 2020 pola que se establece o réxime de axudas á apicultura e se convocan para o ano 2020 (códigos de procedemento MR506A e MR506B).
Consellería do Medio Rural — III. Outras disposicións — 25/06/2020

Mediante a Orde do 20 de maio de 2020 (DOG núm. 101, do 27 de maio) convocáronse para o ano 2020 as axudas á apicultura que teñen por obxecto establecer as bases reguladoras das axudas para o fomento daquelas actividades destinadas a mellorar a produción e comercialización dos produtos da apicultura en réxime de concorrencia competitiva (códigos de procedemento MR506A e MR506B).
O financiamento das axudas, recollido na orde de convocatoria no artigo 16, efectuarase con cargo á aplicación orzamentaria 14.04.713E.770.2 dos orzamentos da Comunidade Autónoma de Galicia, inicialmente por un importe de seiscentos tres mil catrocentos trinta e oito euros (603.438 €). Esta axuda está cofinanciada polo Feaga da UE ata un 50 %, polo Ministerio de Agricultura, Pesca y Alimentación ata un 25 % e a porcentaxe restante pola Xunta de Galicia.
A orde prevé no punto 3 do seu artigo 16 a posibilidade de incrementar a dotación orzamentaria previamente á resolución do expediente se existe unha xeración, ampliación ou incorporación de crédito con fondos adicionais. De acordo con isto, procede ampliar as axudas á apicultura por un importe de cento vinte mil seiscentos sesenta e seis euros con sesenta céntimos (120.666,60 €), polo que a suma total da dotación orzamentaria da convocatoria, resultante despois da ampliación, é de setecentos vinte catro mil cento catro euros con sesenta céntimos (724.104,60 €).
Na súa virtude, de conformidade co disposto no artigo 30.1.3 do Estatuto de autonomía de Galicia e en uso das facultades que me confiren o artigo 14 da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
Artigo único
1. A dotación orzamentaria prevista para as axudas á apicultura convocadas para o ano 2020, de acordo coa Orde do 20 de maio de 2020 (DOG núm. 101, do 27 de maio), increméntase no importe de cento vinte mil seiscentos sesenta e seis euros con sesenta céntimos (120.666,60 €) na aplicación orzamentaria 14.04.713E.770.2.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 20 de maio de 2020.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de xuño de 2020
RESOLUCIÓN do 16 de xullo de 2020 pola que se aproban e se fan públicas as relacións definitivas de admitidos e excluídos nas probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador e a data, a hora e o lugar de realización das probas.
Academia Galega de Seguridade Pública — III. Outras disposicións — 17/07/2020

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 27 de febreiro de 2020 pola que se convocan probas para a obtención da habilitación do persoal de control de acceso a espectáculos públicos e actividades recreativas (códigos de procedemento PR471A e PR472A). (DOG núm. 45, do 6 de marzo),
A listaxe definitiva de aspirantes admitidos poderase consultar a través da páxina web oficial da Academia Galega de Seguridade Pública, http://agasp.xunta.gal.
A listaxe definitiva de aspirantes excluídos, con indicación de causa determinante da súa exclusión, figura como anexo a esta resolución.
Composición do tribunal cualificador.
O tribunal cualificador das probas correspondentes a esta convocatoria está formado polos seguintes membros:
O réxime xurídico aplicable ao tribunal cualificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na listaxe de admitidos para a realización das probas, que terán lugar o próximo día 23 de xullo de 2020, na sede da Academia Galega de Seguridade Pública, sita na avenida da Cultura, s/n, A Estrada.
Proba de coñecementos:
Ás 10.00 horas.
Proba psicolóxica:
Ás 12.30 horas.
Os aspirantes deberán ir provistos de DNI ou documento acreditativo da súa identidade, ao xuízo do tribunal, así como de bolígrafo de cor azul.
A Estrada, 16 de xullo de 2020
RESOLUCIÓN do 8 de xullo de 2020 pola que se dá publicidade das axudas concedidas ao abeiro da Orde do 8 de xaneiro de 2020 pola que se establecen as bases reguladoras da subvención a entidades locais de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia (Diario Oficial de Galicia número 27, do 10 de febreiro).
Consellería de Cultura e Turismo — III. Outras disposicións — 17/07/2020

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención. Así mesmo, segundo o artigo 15 da orde de convocatoria esta resolución publicarase no
Diario Oficial de Galicia
, no portal da Rede de bibliotecas públicas de Galicia (https://rbgalicia.xunta.gal) e na páxina web oficial da Consellería de Cultura e Turismo (https://www.cultura.gal). Esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias que a continuación se relacionan, do procedemento CT235A de subvencións destinadas a concellos de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de bibliotecas públicas de Galicia.
Programa A. Subvencións para a dotación de novidades editoriais en galego en formato físico, aplicación orzamentaria: 11.20.432A.760.2.
Programa B. Subvencións para a mellora das coleccións bibliográficas, aplicación orzamentaria: 11.20.432A.760.1.
Santiago de Compostela, 8 de xullo de 2020
RESOLUCIÓN do 27 de maio de 2020, da Secretaría Xeral Técnica e do Patrimonio da Consellería de Facenda, pola que se dá publicidade dun convenio de colaboración subscrito por esta consellería no terceiro cuadrimestre do ano 2019.
Consellería de Facenda — III. Outras disposicións — 25/06/2020

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade ao convenio subscrito pola Consellería de Facenda no mes de outubro do ano 2019 que se incorpora como anexo a esta resolución.
Santiago de Compostela, 27 de maio de 2020
CORRECCIÓN DE ERROS. Orde do 22 de xuño de 2020 relativa ao réxime de anticipos, modificacións e renuncia en relación coas axudas cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 30/06/2020

Advertidos erros na Orde do 22 de xuño de 2020, publicada no
Diario Oficial de Galicia
núm. 125, do 26 de xuño de 2020, cómpre facer a oportuna corrección:
Na páxina 25392, onde di:
«Artigo 5.
Modificacións e renuncia
1. Os solicitantes das axudas, atendendo ás actuais circunstancias de vixencia do estado de alarma, poderán presentar modificacións dos proxectos presentados coa solicitude de subvención.»,
Debe dicir:
«Artigo 5.
Modificacións e renuncia
1. Os solicitantes das axudas, atendendo ás circunstancias da vixencia do estado de alarma, poderán presentar modificacións dos proxectos presentados coa solicitude de subvención.».
RESOLUCIÓN do 26 de xuño de 2020, da Xefatura Territorial de Vigo da Consellería de Política Social, pola que se publica a relación provisional de nenas e nenos admitidas/os para o curso 2020/21 nas escolas infantís 0-3 dependentes desta axencia na provincia da Pontevedra.
Axencia Galega de Servizos Sociais — III. Outras disposicións — 29/06/2020

Con data do 15 de maio de 2020 publicouse a Resolución do 27 de abril de 2020 pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais para o curso 2020/21.
Tras a avaliación efectuada, de conformidade co disposto no artigo 12.5 in fine, a relación provisional de persoas admitidas e a lista de espera coas puntuacións obtidas farase pública un mes despois de finalizar o prazo de presentación de solicitudes e poderase consultar nas xefaturas territoriais da Consellería de Política Social, así como na páxina web https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos cinco días posteriores á data da exposición pública da devandita relación provisional.
Vigo, 26 de xuño de 2020
RESOLUCIÓN do 26 de xuño de 2020, da Xefatura Territorial de Ourense da Consellería de Política Social, pola que se publica a relación provisional de nenas e nenos admitidas/os para o curso 2020/21 nas escolas infantís 0-3 dependentes desta axencia na provincia de Ourense.
Axencia Galega de Servizos Sociais — III. Outras disposicións — 29/06/2020

Con data do 15 de maio de 2020 publicouse a Resolución do 27 de abril de 2020 pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais para o curso 2020/21.
Tras a avaliación efectuada, de conformidade co disposto no artigo 12.5 in fine, a relación provisional de persoas admitidas e a lista de espera coas puntuacións obtidas farase pública un mes despois de finalizar o prazo de presentación de solicitudes e poderase consultar nas xefaturas territoriais da Consellería de Política Social, así como na páxina web https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos cinco días posteriores á data da exposición pública da devandita relación provisional.
Ourense, 26 de xuño de 2020
ORDE do 22 de xuño de 2020 pola que se amplía o crédito da Orde do 23 de decembro de 2019 pola que se establecen as bases reguladoras xerais e a convocatoria para o ano 2020 de concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas e dos lugares de desembarque, para a mellora da eficiencia enerxética, da seguridade e condicións de traballo, e da calidade dos produtos desembarcados da pesca, cofinanciada polo Fondo Europeo Marítimo e de Pesca (FEMP).
Consellería do Mar — III. Outras disposicións — 30/06/2020

Mediante a Orde do 23 de decembro de 2019 (DOG núm. 25, do 6 de febreiro de 2020) establecéronse as bases reguladoras xerais e a convocatoria para o ano 2020 para a concesión, en réxime de concorrencia competitiva, de axudas para proxectos colectivos de modernización das infraestruturas dos portos pesqueiros, das lonxas e dos lugares de desembarque, para a mellora da eficiencia enerxética, da seguridade e as condicións de traballo, e da calidade dos produtos desembarcados da pesca, cofinanciada polo Fondo Europeo Marítimo e de Pesca (FEMP).
A devandita orde, no seu artigo 3.3, establece que o importe consignado poderá ser ampliado en función das dispoñibilidades orzamentarias, sen que iso dea lugar á apertura dun novo prazo de presentación de solicitudes agás indicación expresa en contrario na orde que se publique para o efecto.
Dado que existe dispoñibilidade orzamentaria por remanentes de convocatorias anteriores financiadas con créditos do mesmo programa, considérase conveniente ampliar os importes dos créditos iniciais e acadar así un uso máis eficiente dos fondos públicos mediante un maior grao de execución orzamentaria.
Por todo isto, e facendo uso das facultades que me confire o artigo 34 da Lei 1/1983, do 22 de febreiro, reguladora das normas da Xunta e da súa Presidencia,
Artigo único.
Ampliación de crédito
1. Amplíase, con cargo á aplicación 15.03.514A.781.0, na anualidade 2020, o crédito máximo destinado a financiar as axudas para proxectos colectivos de modernización das infraestruturas dos portos pesqueiros, das lonxas e dos lugares de desembarque para a mellora da eficiencia enerxética, da seguridade e as condicións de traballo, e da calidade dos produtos desembarcados da pesca, cofinanciada polo Fondo Europeo Marítimo e de Pesca (FEMP), no importe de 679.938,10 euros.
2. O novo importe total máximo, sumando o importe inicial publicado e a presente ampliación, queda fixado no cadro seguinte:
Santiago de Compostela, 22 de xuño de 2020
EXTRACTO da Resolución do 19 de xuño de 2020 pola que se amplía o crédito dispoñible para o exercicio 2020 nas bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, préstamos IFI Innova.
Instituto Galego de Promoción Económica — III. Outras disposicións — 29/06/2020

BDNS (Identif.): 366962.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro.
Ampliación do crédito orzamentario
Amplíase o crédito establecido na partida 09.A1-741A-8310, liña de préstamos IFI Innova, en 1.200.000 € para o exercicio 2020 nas bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, publicadas mediante Resolución do 16 de outubro de 2016 (DOG nº 206, do 30 de outubro de 2017), e modificadas polas resolucións do 27 de decembro de 2018 (DOG nº 247, do 28 de decembro) e 7 de outubro de 2019 (DOG nº 197, do 16 de outubro), co que queda establecida a distribución por anualidades como segue: 2.000.000 de € para o exercicio 2018, 500.000 € para o exercicio 2019 e 1.700.000 € para o exercicio 2020.
Santiago de Compostela, 19 de xuño de 2020
RESOLUCIÓN do 19 de xuño de 2020 pola que se amplía o crédito dispoñible para o exercicio 2020 nas bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, préstamos IFI Innova.
Instituto Galego de Promoción Económica — III. Outras disposicións — 29/06/2020

Mediante Resolución do 16 de outubro de 2017 publicouse o acordo do Consello de Dirección do Instituto Galego de Promoción Económica que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020 (DOG núm. 206, do 30 de outubro de 2017).
Na dita resolución, no seu punto terceiro, establécense os créditos dispoñibles, que para a liña de préstamos IFI Innova eran inicialmente de 1.000.000 de euros para cada un dos anos 2017, 2018 e 2019 na partida orzamentaria 09.A1-741A-8310.
Mediante Resolución do 27 de decembro de 2018 (DOG núm. 247, do 28 de decembro), publicouse unha modificación das bases reguladoras, nas cales, entre outros aspectos, se estendeu o prazo de presentación de solicitudes e se redistribuíron as anualidades dos créditos orzamentarios, que en particular para os préstamos IFI Innova quedaron establecidos en 2.000.000 de euros para o ano 2018, 500.000 € para o 2019 e 500.000 € para o ano 2020.
Posteriormente, por Resolución do 7 de outubro de 2019 (DOG núm. 197, do 16 de outubro), foi introducida unha modalidade de préstamos IFI TUR, cuxo orzamento se estableceu conxuntamente coas liñas de préstamos IFI Industria 4.0 e IFI Relanzamento. A liña de préstamos IFI Innova non foi modificada.
Conforme o establecido na Resolución do 16 de outubro de 2017, o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas pendentes de resolver e tratando de dar resposta á ampla demanda de axuda, logo de achega orzamentaria procedente da Axencia Galega de Innovación (Gain), semella oportuno incrementar o importe aprobado para as axudas establecidas nestas bases na partida orzamentaria 09.A1-741A-8310, liña de préstamo IFI Innova para o exercicio 2020 nun importe de 1.200.000 €.
Na súa virtude, e de conformidade coas facultades que teño conferidas,
Único. Amplíase o crédito establecido na partida 09.A1-741A-8310, liña de préstamos IFI Innova en 1.200.000 € para o exercicio 2020 nas bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, publicadas mediante Resolución do 16 de outubro de 2016 (DOG núm. 206, do 30 de outubro de 2017), e modificadas polas resolucións do 27 de decembro de 2018 (DOG núm. 247, do 28 de decembro) e 7 de outubro de 2019 (DOG núm. 197, do 16 de outubro), co que queda establecida a distribución por anualidades como segue:
Santiago de Compostela, 19 de xuño de 2020
RESOLUCIÓN do 26 de xuño de 2020, da Xefatura Territorial da Coruña da Consellería de Política Social, pola que se publica a relación provisional de nenas e nenos admitidas/os para o curso 2020/21 nas escolas infantís 0-3 dependentes desta axencia na provincia da Coruña.
Axencia Galega de Servizos Sociais — III. Outras disposicións — 29/06/2020

Con data do 15 de maio de 2020 publicouse a Resolución do 27 de abril de 2020 pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais para o curso 2020/21.
Tras a avaliación efectuada, de conformidade co disposto no artigo 12.5 in fine, a relación provisional de persoas admitidas e a lista de espera coas puntuacións obtidas farase pública un mes despois de finalizar o prazo de presentación de solicitudes e poderase consultar nas xefaturas territoriais da Consellería de Política Social, así como na páxina web https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos cinco días posteriores á data da exposición pública da devandita relación provisional.
A Coruña, 26 de xuño de 2020
RESOLUCIÓN do 26 de xuño de 2020, da Xefatura Territorial de Lugo da Consellería de Política Social, pola que se publica a relación provisional de nenas e nenos admitidas/os para o curso 2020/21 nas escolas infantís 0-3 dependentes desta axencia na provincia de Lugo.
Axencia Galega de Servizos Sociais — III. Outras disposicións — 29/06/2020

Con data do 15 de maio de 2020 publicouse a Resolución do 27 de abril de 2020 pola que se convoca o procedemento de adxudicación de prazas nas escolas infantís 0-3 dependentes da Axencia Galega de Servizos Sociais para o curso 2020/21.
Tras a avaliación efectuada, de conformidade co disposto no artigo 12.5 in fine, a relación provisional de persoas admitidas e a lista de espera coas puntuacións obtidas farase pública un mes despois de finalizar o prazo de presentación de solicitudes e poderase consultar nas xefaturas territoriais da Consellería de Política Social, así como na páxina web https://politicasocial.xunta.gal e nos respectivos centros.
Así o exposto,
Primeiro. Publicar a relación provisional de persoas admitidas e a lista de espera coas puntuacións obtidas, que poderá consultarse na Xefatura Territorial da Consellería de Política Social, así como na páxina web https://politicasocial.xunta.gal e nos respectivos centros.
Segundo. As persoas solicitantes poderán efectuar as reclamacións que consideren oportunas no prazo dos cinco días posteriores á data da exposición pública da devandita relación provisional.
Lugo, 26 de xuño de 2020
EXTRACTO da Orde do 16 de xuño de 2020 pola que se establecen as bases reguladoras do III Premio CGAC de investigación e ensaio sobre arte contemporánea e se procede á súa convocatoria para o ano 2020 (código de procedemento CT143A).
Consellería de Cultura e Turismo — III. Outras disposicións — 29/06/2020

BDNS (Identif.): 512038.
De conformidade co previsto nos artigos 17.3 b) e 20.8 a) da Lei 38/2003, do 11 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
( http://www.pap.minhap.gob.es/bdnstrans).
Primeiro.
Beneficiarias
Pode participar no Premio CGAC de investigación e ensaio sobre arte contemporánea calquera persoa física, maior de idade, que presente un texto inédito en galego, relacionado con labores de investigación e produción de pensamento en arte contemporánea.
Segundo.
Obxecto e finalidade
Tendo en conta a escaseza actual de canles especializadas en Galicia para publicar textos sobre arte contemporánea, o Premio CGAC de investigación e ensaio sobre arte contemporánea ten por obxecto contribuír á investigación e produción de pensamento en arte contemporánea a través da presentación de traballos que sexan inéditos e redactados en lingua galega.
Terceiro.
Bases reguladoras
Orde do 16 de xuño de 2020 pola que se establecen as bases reguladoras do III Premio CGAC de investigación e ensaio sobre arte contemporánea e se procede á súa convocatoria para o ano 2020 (http://cgac.xunta.gal/).
Cuarto.
Contía
Outorgarase un só premio por un importe de tres mil euros (3.000 €).
Quinto.
Prazo de presentación de solicitudes
O prazo de presentación de solicitudes finaliza o 30 de setembro de 2020. Con todo, se o período de presentación resulta inferior a un mes, as solicitudes poderán presentarse no prazo dun mes a partir do día seguinte ao da publicación da orde de convocatoria no Diario oficial de Galicia.
Santiago de Compostela, 16 de xuño de 2020
RESOLUCIÓN do 15 de xuño de 2020, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición do tribunal que cualificará as probas de acceso ás ensinanzas artísticas superiores reguladas pola Lei orgánica 2/2006, do 3 de maio, de educación, para as persoas aspirantes que non cumpran o requisito de titulación de bacharelato.
Consellería de Educación, Universidade e Formación Profesional — III. Outras disposicións — 29/06/2020

Unha vez convocado o proceso de acceso e admisión do alumnado ás ensinanzas artísticas superiores de Música, Deseño, de Conservación e Restauración de Bens Culturais, e de Arte Dramática para o curso 2020/21 polas respectivas resolucións do 4 de xuño de 2020, da Dirección Xeral de Educación, Formación Profesional e Innovación Educativa, publicadas no Diario Oficial de Galicia do 17 de xuño, e de conformidade co establecido nas bases da dita convocatoria, esta consellería
Primeiro. Designar os membros do tribunal que avaliarán e cualificarán as probas de acceso ás ensinanzas artísticas superiores reguladas pola Lei orgánica 2/2006, do 3 de maio, de educación, para as persoas aspirantes que non cumpran o requisito de titulación de bacharelato.
Segundo. Os membros deste tribunal terán dereito á percepción de asistencias de acordo co establecido no capítulo IV do Decreto 144/2001, do 7 de xuño.
Terceiro. Esta resolución entrará en vigor o mesmo día da súa publicación.
Santiago de Compostela, 15 de xuño de 2020
ACORDO do 20 de marzo de 2020, da Dirección Xeral de Mobilidade, polo que se deixa sen efecto o Acordo do 11 de marzo de 2020 polo que se establece a primeira expansión territorial do ámbito de aplicación da tarifa específica Xente Nova no transporte público interurbano de competencia da Xunta de Galicia.
Consellería de Infraestruturas e Mobilidade — III. Outras disposicións — 24/03/2020

O 13 de marzo de 2020 publicouse no
Diario Oficial de Galicia
número 50 o Acordo do 11 de marzo de 2020, da Dirección Xeral de Mobilidade, polo que se establece a primeira expansión territorial do ámbito de aplicación da tarifa específica Xente Nova no transporte público interurbano de competencia da Xunta de Galicia, que recollía a previsión de aplicación da tarifa Xente Nova a partir do 23 de marzo.
Con data do 14 de marzo de 2020 publicouse no
Boletín Oficial del Estado
o Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, que entrou en vigor no mesmo momento da súa publicación.
O dito real decreto ten como un dos seus piares, como principal ferramenta para loitar contra a extensión do COVID-19, o confinamento da poboación, e resulta pouco acorde con esta a implantación dunha medida de expansión territorial da tarifa Xente Nova no transporte público interurbano, cuxo obxectivo é precisamente o contrario, facilitar a mobilidade da mocidade.
Polo que,
Deixar sen efecto o Acordo do 11 de marzo de 2020, da Dirección Xeral de Mobilidade, polo que se establece a primeira expansión territorial do ámbito de aplicación da tarifa específica Xente Nova no transporte público interurbano de competencia da Xunta de Galicia.
Este acordo producirá efectos desde a data da súa adopción, sen prexuízo da súa publicación polas mesmas canles de que foi obxecto o acordo que deixa sen efecto.
Santiago de Compostela, 20 de marzo de 2020
EXTRACTO da Resolución do 16 de xuño de 2020 pola que se amplía o prazo de presentación de solicitudes, de execución dos proxectos e de presentación da solicitude de cobramento da Resolución do 9 de xaneiro de 2020 pola que se dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 17/06/2020

BDNS (Identif.): 493003.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
Amplíase ata o 17 de xullo de 2020 o prazo de presentación de solicitudes previsto no punto terceiro da Resolución do 9 de xaneiro de 2020 (DOG núm. 19, do 29 de xaneiro).
Santiago de Compostela, 16 de xuño de 2020
EXTRACTO da Resolución do 16 de xuño de 2020 pola que se amplía o prazo de presentación de solicitudes, de execución dos proxectos e de presentación da solicitude de cobramento da Resolución do 9 de xaneiro de 2020 pola que se dá publicidade ao Acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (código de procedemento IG622A).
Instituto Galego de Promoción Económica — III. Outras disposicións — 17/06/2020

BDNS (Identif.): 492925.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Ampliación do prazo de presentación de solicitudes
Amplíase ata o 17 de xullo de 2020 o prazo de presentación de solicitudes previsto no punto terceiro do resolvo da Resolución do 9 de xaneiro de 2020 (DOG núm. 19, do 29 de xaneiro).
Santiago de Compostela, 16 de xuño de 2020
EXTRACTO da Orde do 2 de xuño de 2020 pola que se establecen as bases reguladoras para a concesión de subvencións a empresas privadas que se dediquen á elaboración de rocha ornamental, en réxime de concorrencia non competitiva, para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia, e se convocan para o ano 2020 (código de procedemento IN317B).
Consellería de Economía, Emprego e Industria — III. Outras disposicións — 16/06/2020

BDNS (Identif.): 509825.
De conformidade co previsto nos artigos 17.3.b) e 20.8.a ) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.hacienda.gob.es/bdnstrans/index).
Primeiro. Entidades beneficiarias
Empresas privadas con centros de traballo de elaboración de rocha ornamental localizados na Comunidade Autónoma de Galicia, sempre que a subvención solicitada teña por obxecto mellorar as condicións laborais nos ditos centros de traballo localizados na Comunidade Autónoma de Galicia.
En calquera caso, para os efectos de esta orde, considéranse actividades de elaboración de rocha ornamental aquelas actividades incluídas na sección C e, en concreto, na clase 23.70 do CNAE.
Para os efectos do disposto nesta orde considerarase empresa toda entidade, independentemente da súa forma xurídica, que exerza unha actividade económica. En particular, consideraranse empresas os empresarios persoas físicas que exerzan actividades a título individual ou familiar, así como as sociedades de persoas que exerzan unha actividade económica de forma regular.
Segundo. Obxecto
Aprobar as bases polas que se rexerá a concesión de axudas da Consellería de Economía, Emprego e Industria ás empresas que se dediquen á elaboración de rocha ornamental, así como a súa convocatoria para o ano 2020, que teñen por obxecto incentivar a aplicación de tecnoloxías innovadoras e a implantación das mellores técnicas e medidas organizativas dispoñibles para a loita contra as enfermidades profesionais, especificamente as que poidan derivar dunha exposición prolongada ao po, na Comunidade Autónoma de Galicia.
Terceiro. Bases reguladoras
Inclúense no anexo I da Orde do 2 de xuño de 2020.
Cuarto. Contía
O crédito destinado a esta convocatoria é de 270.776,38 euros.
Quinto. Prazo de presentación de solicitudes
O prazo de presentación de solicitudes será dun mes e comezará o décimo día hábil posterior a aquel en que se publique esta orde no DOG, e concluirá no mes de vencemento o día ordinal anterior ao día en que comezou o prazo.
Santiago de Compostela, 2 de xuño de 2020
EXTRACTO da Orde do 3 de xuño 2020 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2019/20 (código de procedemento ED601A).
Consellería de Educación, Universidade e Formación Profesional — III. Outras disposicións — 16/06/2020

BDNS (Identif.): 509713.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Asociacións, federacións ou confederacións de nais e pais de alumnado legalmente constituídas, que xestionan os comedores escolares nos centros públicos non universitarios dependentes da Consellería de Educación, Universidade e Formación Profesional que imparten os niveis de ensino básico obrigatorio e/ou segundo ciclo de educación infantil (código de procedemento ED601A).
Segundo. Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
Terceiro. Bases reguladoras
Orde do 3 de xuño 2020 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2019/20 (código de procedemento ED601A).
Cuarto. Contía
Importe total da convocatoria: 552.998,00 €.
Contía das axudas: ata un máximo do 50 % do custo do servizo de comedor do centro escolar correspondente.
Quinto. Prazo de presentación de solicitudes
Un mes contado desde o día seguinte ao da publicación da Orde do 3 de xuño de 2020 no Diario Oficial de Galicia.
Santiago de Compostela, 3 de xuño de 2020